รัฐบาลไทย-ข่าวทำเนียบรัฐบาล-อำเภอแหลมงอบ จังหวัดตราด รับแจ้งเบาะแสจากพลเมืองดี พบไอซ์กว่า 20,250 กรัม ลอยมาติดที่โขดหินบริเวณชายฝั่งหาดหัวเขาปากคลอง ด้านนายอำเภอแหลมงอบสั่งการส่งพิสูจน์หลักฐานตรวจหา DNA
วันเสาร์ที่ 16 มีนาคม 2567
16/03/2567
อําเภอแหลมงอบ จังหวัดตราด รับแจ้งเบาะแสจากพลเมืองดี พบไอซ์กว่า 20,250 กรัม ลอยมาติดที่โขดหินบริเวณชายฝั่งหาดหัวเขาปากคลอง ด้านนายอําเภอแหลมงอบสั่งการส่งพิสูจน์หลักฐานตรวจหา DNA
อําเภอแหลมงอบ จังหวัดตราด รับแจ้งเบาะแสจากพลเมืองดี พบไอซ์กว่า 20,250 กรัม ลอยมาติดที่โขดหินบริเวณชายฝั่งหาดหัวเขาปากคลอง ด้านนายอําเภอแหลมงอบสั่งการส่งพิสูจน์หลักฐานตรวจหา DNA เพื่อนําตัวขบวนการค้ายาเสพติดมาดําเนินคดี
วันนี้ (16 มี.ค. 67) นายเอกราช กฤติพงษ์ นายอําเภอแหลมงอบ เปิดเผยว่า อําเภอแหลมงอบได้รับแจ้งเหตุ พบวัตถุต้องสงสัยคล้ายยาเสพติดห่อบรรจุอยู่ในถุงพลาสติกลอยมาติดบริเวณโขดหินชายฝั่งหาดหัวเขาปากคลอง หมู่ที่ 5 ตําบลบางปิด อําเภอแหลมงอบ จังหวัดตราด จึงได้สั่งการให้นายปฐมพงษ์ เส็งดอนไพร ปลัดอําเภอฝ่ายความมั่นคง พร้อมด้วยสมาชิก อส. และเจ้าหน้าที่ตํารวจร่วมลงพื้นที่ตรวจสอบข้อเท็จจริง ซึ่งพบว่า เป็นไอซ์ น้ําหนักรวมประมาณ 20,250 กรัม
นายเอกราช กฤติพงษ์ นายอําเภอแหลมงอบ กล่าวว่า เมื่อเวลาประมาณ 07.30 น. ตนได้มอบหมายให้นายปฐมพงษ์ เส็งดอนไพร ปลัดอําเภอฝ่ายความมั่นคง พร้อมด้วยสมาชิก อส. ร้อย อส.อ.แหลมงอบ 6 นําโดยนายหมู่ใหญ่อภินันท์ มิ่งไม้ และเจ้าหน้าที่ตํารวจ สถานีตํารวจภูธรแหลมงอบ ลงพื้นที่ตรวจสอบข้อเท็จจริงบริเวณโขดหินชายหายฝั่งหาดหัวเขาปากคลอง หมู่ที่ 5 ตําบลบางปิด อําเภอแหลมงอบ จังหวัดตราด จากการได้รับแจ้งเบาะแสของพลเมืองดีในพื้นที่ว่า พบสิ่งของลักษณะคล้ายยาเสพติด (ไอซ์) บรรจุในถุงพลาสติกใส ลอยมาติดบริเวณโขดหินชายฝั่งหาดหัวเขาปากคลอง
"เมื่อเจ้าหน้าที่ฝ่ายปกครองและเจ้าหน้าที่ตํารวจเดินทางไปถึง ณ บริเวณที่รับแจ้งเบาะแส เพื่อตรวจสอบตามที่ได้รับแจ้ง พบว่า มีสิ่งของห่อลักษณะคล้ายยาเสพติด (ไอซ์) บรรจุอยู่ในถุงพลาสติกใส จํานวน 19 ถุง ซึ่งบางถุงได้รับความเสียหาย และได้ลอยมาติดบริเวณโขดหินตามที่ได้รับแจ้ง โดยได้ตรวจนับรวม 19 รายการ ได้แก่ ลําดับที่ 1 น้ําหนัก 1,020 กรัม ลําดับที่ 2 น้ําหนัก 1,120 กรัม ลําดับที่ 3 น้ําหนัก 1,100 กรัม ลําดับที่ 4 น้ําหนัก 1,120 กรัม ลําดับที่ 5 น้ําหนัก 1,100 กรัม ลําดับที่ 6 น้ําหนัก 1,120 กรัม ลําดับที่ 7 น้ําหนัก 1,100 กรัม ลําดับที่ 8 น้ําหนัก 1,090 กรัม ลําดับที่ 9 น้ําหนัก 1,120 กรัม ลําดับที่ 10 น้ําหนัก 1,100 กรัม ลําดับที่ 11 น้ําหนัก 1,090 กรัม ลําดับที่ 12 น้ําหนัก 1,190 กรัม ลําดับที่ 13 น้ําหนัก 1,100 กรัม ลําดับที่ 14 น้ําหนัก 1,280 กรัม ลําดับที่ 15 น้ําหนัก 1,100 กรัม ลําดับที่ 16 น้ําหนัก 1,200 กรัม ลําดับที่ 17 น้ําหนัก 900 กรัม ลําดับที่ 18 น้ําหนัก 1,100 กรัม ลําดับที่ 19 น้ําหนัก 300 กรัม รวมน้ําหนักและหีบห่อคิดเป็น 20,250 กรัม หลังจากการตรวจนับเรียบร้อย ซึ่งไม่พบผู้ต้องสงสัยในบริเวณดังกล่าวแต่อย่างใด เจ้าหน้าที่จึงได้ทําการตรวจยึดของกลางทั้งหมด และนําส่งพนักงานสอบสวน สภ.แหลมงอบ และได้ประสานไปยังพิสูจน์หลักฐานจังหวัดตราด เพื่อขอตรวจพิสูจน์และเก็บลายนิ้วมือแฝง และสารพันธุกรรม (DNA) บนหีบห่อ เพื่อเร่งนําตัวผู้กระทําความผิดมาดําเนินคดีต่อไป" นายเอกราชฯ กล่าวเพิ่มเติม
นายเอกราช กฤติพงษ์ นายอําเภอแหลมงอบ ได้กล่าวทิ้งท้ายว่า จังหวัดตราดได้นํานโยบายของกระทรวงมหาดไทยในการพุ่งเป้า Re X-ray พื้นที่ในทุกอําเภออย่างต่อเนื่อง เพื่อกวาดล้างยาเสพติดและสิ่งผิดกฎหมาย และได้เน้นย้ําให้ทุกพื้นที่ตําบล หมู่บ้าน มีการตรวจตราสอดส่องดูแลการกระทําความผิดทุกรูปแบบ โดยเฉพาะการเฝ้าระวังภัยยาเสพติดทั้งพื้นที่ชายแดนและพื้นที่ตอนใน เพื่อป้องกันการแพร่ระบาด โดยหากพี่น้องประชาชนพบเบาะแสสามารถแจ้งที่เจ้าหน้าที่ฝ่ายปกครองหรือเจ้าหน้าที่ฝ่ายความมั่นคงในพื้นที่ หรือที่สายด่วนศูนย์ดํารงธรรม 1567 โทรฟรีตลอด 24 ชั่วโมง เพื่อเจ้าหน้าที่จะได้ดําเนินการตามกฎหมายโดยทันที
#กระทรวงมหาดไทย #บําบัดทุกข์บํารุงสุข